                                       
          REPUBLIKA HRVATSKA

ŽUPANIJA VUKOVARSKO-SRIJEMSKA
          OPĆINA JARMINA
          OPĆINSKO VIJEĆE    


Klasa: 015-01/14-01/1
Ur. br.: 2188/04-01-14-233
Jarmina, 01. kolovoza 2014. godine  

Na temelju članaka 3., 4., 11. i 15. Zakona o komunalnom gospodarstvu (NN  br. 26/03-pročišćeni tekst., 82/04., 178/04., 38/09. i 79/09, 153/09, 49/11., 144/12.), te članka 31. Statuta Općine Jarmina («Službeni vjesnik» Vukovarsko-srijemske županije 12/14), Općinsko vijeće Općine Jarmina na sjednici održanoj dana 01. kolovoza 2014. godine, donosi:

O D L U K U
o komunalnim djelatnostima

I OPĆE ODREDBE

Članak 1.
Ovom Odlukom određuju se komunalne djelatnosti koje se pod uvjetima iz članka 1. Zakona o komunalnom gospodarstvu obavljaju putem Vlastitog pogona Općine Jarmina, putem trgovačkog društva za komunalne djelatnosti u djelomičnom vlasništvu Općine Jarmina, putem ovlaštenih pravnih i fizičkih osoba na temelju pisanog ugovora o povjeravanju komunalnih poslova te ovlaštenih pravnih i fizičkih osoba na temelju ugovora o koncesiji, način obavljanja komunalnih djelatnosti, uvjeti i mjerila koja se odnose na postupak izrade natječajne dokumentacije i provedbu prikupljanja ponuda ili javnog natječaja za davanje koncesije odnosno povjeravanje određenih komunalnih poslova na temelju ugovora na području Općine Jarmina.

II ODREĐIVANJE KOMUNALNIH DJELATNOSTI

Članak 2.
Komunalne djelatnosti u smislu članka 3. Zakona o komunalnom gospodarstvu i ove Odluke jesu:
1. opskrba pitkom vodom: poslovi zahvaćanja, pročišćavanja i isporuke vode za piće,
2. odvodnja i pročišćavanje otpadnih voda: odvodnja i pročišćavanje otpadnih voda, odvodnja atmosferskih voda, te crpljenje , odvoz i zbrinjavanje fekalija iz septičkih, sabirnih i crpnih jama,
3. održavanje čistoće: čišćenje javnih površina, te skupljanje i odvoz komunalnog otpada na uređena odlagališta utvrđena prema posebnim propisima, 
4. odlaganje komunalnog otpada: obrađivanje i trajno odlaganje komunalnog otpada na odlagališta komunalnog otpada, te saniranje i zatvaranje odlagališta, na temelju posebnih propisa,



5. održavanje javnih površina: održavanje javnih zelenih površina, pješačkih staza, pješačkih zona, površina za sport i rekreaciju građana, otvorenih odvodnih kanala, trgova, parkova, dječjih igrališta i javnih prometnih površina te dijelova javnih cesta koje prolaze kroz naselje, kad se ti dijelovi ne održavaju kao javne ceste prema posebnom zakonu,
6. održavanje nerazvrstanih cesta: održavanje površina koje se koriste za promet po bilo kojoj osnovi i koje su pristupačne većem broju korisnika, a koje nisu razvrstane u smislu posebnih propisa, te gospodarenje cestovnim zemljištem uz nerazvrstane ceste,
7. tržnice na malo; upravljanje i održavanje prostora i zgrada izgrađenih na zemljištu u vlasništvu Općine Jarmina u kojima se u skladu sa tržnim redom pružaju usluge obavljanja prometa živežnim namirnicama i drugim proizvodima, 
8. održavanje groblja i prijevoz pokojnika: održavanje prostora i zgrada za obavljanje ispraćaja i sahrane pokojnika, te ukop, preuzimanje i prijevoz umrle osobe od mjesta smrti do mrtvačnice na groblju ili krematoriju,
9. obavljanje dimnjačarskih poslova: obveza čišćenja i kontrole dimovodnih objekata i uređaja za loženje,
10. održavanje javne rasvjete: upravljanje, održavanje objekata i uređaja javne rasvjete, uključivo podmirivanje troškova  električne energije, za rasvjetljavanje javnih površina, javnih cesta koje prolaze kroz naselje i nerazvrstanih cesta.

Ovom Odlukom određuju se slijedeće djelatnosti koje se smatraju komunalnim djelatnostima od lokalnog značenja za Općinu Jarmina:
1. veterinarsko- higijeničarska služba (hvatanje i skupljanje pasa i mačaka lutalica, njihovo uklanjanje u smislu odredbi posebnog zakona i Odluke Općine Jarmina , te uklanjanje uginulih životinja (lešina) na čitavom području Općine prema odredbama posebnog zakona,
2. blagdanska dekoracije Općine i naselja na području Općine te iluminacija (ukrašavanje ulica i trgova odgovarajućim nakitom, te osvjetljavanje sjedišta Općine i naselja na njenom području ukrasnom dekorativnom javnom rasvjetom),
3. organiziranje i reguliranje prometa u mirovanju (poslovi održavanja prometne  signalizacije),
4. održavanje  spomenika i spomen – obilježja (poslovi redovitog održavanja spomenika i spomen- obilježja postavljenih na javnim i javno-prometnim površinama na području Općine, čišćenje i uklanjanje korozije, neprimjerenih natpisa i sl.),
5. uklanjanje protupravno postavljenih predmeta, osiguranje radova održavanja i sprječavanja nezakonitog djelovanja na javnim površinama Općine Jarmina,
6. javno oglašavanje, te održavanje i dopune postojećih i izrada i ugradnja novih izložaba (panoa, oglasnih ploča i stupova) postavljenih od strane Općine Jarmina,
7. uređenje i održavanje dječjeg igrališta i autobusnih stajališta,
8. održavanje i uređenje javne hidrantske mreže,
9. označavanje naselja, ulica, groblja i zgrada,
10. zimsko održavanje i čišćenje nerazvrstanih cesta,
11. saniranje i zatvaranje ilegalnih odlagališta, te održavanje reciklažnog dvorišta, postavljanje i održavanje „zelenih otoka“ – razvrstanog otpada
12. nabava materijala i sadnica, te oprema za  male komunalne poslove,
13. prijevoz kamena tucanika za održavanje otresnica na nerazvrstanim cestama,
14. izgradnja otresnica i prilaznih putova javnim cestama,
15. uređenje i održavanje poljskih puteva izvan naselja na području k.o. Jarmina.
III OBAVLJANJE KOMUNALNIH DJELATNOSTI

Članak 3.
Na području Općine Jarmina (u daljnjem tekstu: Općina) komunalne djelatnosti iz članka 2. ove Odluke, povjeravaju se:
· vlastitom komunalnom pogonu Općine Jarmina,
· trgovačkom društvu u djelomičnom vlasništvu Općine Jarmina
· ovlaštenim pravnim i fizičkim osobama na temelju Ugovora o povjeravanju komunalnih poslova
· ovlaštenim pravnim i fizičkim osobama na temelju Ugovora o koncesiji.

Trgovačko društvo u djelomičnom vlasništvu Općine, te Vlastiti pogon Općine, fizičke i pravne osoba kojima su komunalne djelatnosti iz članka 2. ove Odluke povjerene temeljem Ugovora o povjeravanju komunalnih poslova, te temeljem Ugovora o koncesiji dužni su kvalitetno u skladu s pravilima struke pružati usluge, odnosno obavljati poslove komunalne djelatnosti koje su im povjerene, te u tu svrhu moraju održavati u stanju funkcionalne sposobnosti objekte i uređaje koje omogućavaju obavljanje djelatnosti. O prekidu pružanja usluge do kojeg dođe uslijed više sile ili drugih razloga koje nisu mogle biti spriječene izvršavanjem dužnosti, dužni su odmah obavijestiti općinskog načelnika i poduzeti neophodne mjere za otklanjanje uzrok prekida ili na drugi način osigurati pružanje usluge odnosno obavljanje djelatnosti.

IV OBAVLJANJE KOMUNALNIH DJELATNOSTI PUTEM TRGOVAČKOG DRUŠTVA U DJELOMIČNOM VLASNIŠTVU OPĆINE JARMINA

1. Obavljanje komunalnih djelatnosti putem trgovačkog društva u djelomičnom vlasništvu Općine Jarmina

Članak 4.
Trgovačko društvo «Vinkovački vodovod i kanalizacija d.o.o., Dragutina Žanića-Karle 47a, Vinkovci, obavlja komunalnu djelatnost opskrbe pitkom vodom, te održavanje i uređenje javne hidrantske mreže na području Općine, a na temelju stavka 2. članka 4. Zakona o komunalnom gospodarstvu, Društvenog ugovora, drugih zakonskih odredbi i Odluka Općine.

V OBAVLJANJE KOMUNALNIH DJELATNOSTI PUTEM VLASTITOG POGONA OPĆINE JARMINA

1. Obavljanje komunalnih djelatnosti putem Vlastitog pogona Općine Jarmina

Članak 5.
	Vlastiti pogon Općine Jarmina povjeravaju se na obavljanje komunalnih djelatnosti iz članka 2. ove Odluke kako slijedi:
· održavanje čistoće javnih površina,
· održavanje javnih površina,
· održavanje nerazvrstanih cesta – gospodarenje cestovnim zemljištem 
· održavanje groblja,
· organizacija i reguliranje prometa u mirovanju,
· održavanje spomenika i spomen-obilježja,
-   javno oglašavanje, te održavanje i dopune postojećih i izrada i ugradnja novih    izložaba (panoa, oglasnih ploča i stupova) postavljenih od strane Općine Jarmina,
· uređenje i održavanje dječjih igrališta i autobusnih stajališta
· označavanje naselja, ulica, zgrada,
· zimsko održavanje i čišćenje nerazvrstanih cesta i autobusnih stajališta, 
· saniranje i zatvaranje ilegalnih odlagališta, te održavanje reciklažnog dvorišta
· nabava materijala i sadnica, te oprema za male komunalne 
· izgradnja otresnica i prilaznih putova,
· uređenje i održavanje poljskih puteva izvan naselja na području k.o. Jarmina. 
Program održavanja komunalne infrastrukture na području Općine Jarmina obvezno sadrži opseg, način i dinamiku čišćenja javno-prometnih površina (nerazvrstanih cesta, dijelova javnih cesta, javnih zelenih površina, trgova, parkova, dječjih igrališta, pješačkih staza i ostalih javnih površina), procjenu pojedinih troškova po jediničnim cijenama, te iskaz financijskih sredstava potrebnih za realizaciju Programa s naznakom izvora financiranja.
	Nadzor nad obavljanjem radova Vlastitog pogona obavlja Upravitelj Vlastitog pogona koji je odgovoran za rad pročelniku jedinstvenog upravnog odjela i općinskom načelniku. 

VI OBAVLJANJE KOMUNALNIH DJELATNOSTI PUTEM UGOVORA O POVJERAVANJU KOMUNALNIH POSLOVA

Članak 6.
Komunalne djelatnosti iz članka 2. ove Odluke koje se financiraju isključivo iz proračuna Općine mogu se povjeriti fizičkoj i pravnoj osobi na temelju pisanog ugovora.
Komunalne djelatnosti iz stavka 1. ovog članka jesu:
1.  održavanje javne rasvjete: upravljanje, održavanje objekata i uređaja javne rasvjete,   
uključivo podmirivanje troškova  električne energije, za rasvjetljavanje javnih površina, javnih cesta koje prolaze kroz naselje i nerazvrstanih cesta,
2.  veterinarsko- higijeničarska služba (hvatanje i skupljanje pasa i mačaka lutalica, njihovo uklanjanje u smislu odredbi posebnog zakona i Odluke Općine, te uklanjanje uginulih životinja (lešina) na čitavom području Općine prema odredbama posebnog zakona,
3.  održavanje nerazvrstanih cesta: održavanje površina koje se koriste za promet po bilo kojoj osnovi i koje su pristupačne većem broju korisnika (popravak i sanacija), a koje nisu razvrstane u smislu posebnih propisa, 
4.  zimsko održavanje i čišćenje nerazvrstanih cesta - dijela
5. košnja trave na većim površinama koje se nalaze na javnoj površini,
6. prijevoz kamena tucanika za nasipanje otresnica na nerazvrstanim cestama
7. blagdanska dekoracije Općine i naselja na području Općine te iluminacija (ukrašavanje ulica i trgova odgovarajućim nakitom, te osvjetljavanje sjedišta Općine i naselja na njenom području ukrasnom dekorativnom javnom rasvjetom,

Ugovor iz stavka 1. ovog članka može se sklopiti najmanje na vrijeme od četiri godine.

VII OBAVLJANJE KOMUNALNIH DJELATNOSTI PUTEM UGOVORA O KONCESIJI

Članak 7.
	Komunalne djelatnosti iz članka 2. ove Odluke koje se mogu obavljati na temelju Ugovora o koncesiji jesu:
· obavljanje dimnjačarskih poslova,
· prijevoz pokojnika,
· skupljanje i odvoz komunalnog otpada na uređena odlagališta prema posebnim propisima,
· održavanje javne rasvjete: upravljanje, održavanje objekata i uređaja javne rasvjete, za rasvjetljavanje javnih površina, javnih cesta koje prolaze kroz naselje i nerazvrstanih cesta.
Ugovor iz stavka 1. ovog članka može se dati pravnoj ili fizičkoj osobi registriranoj za obavljanje djelatnosti iz stavka 1. ovog članka na rok ne dulji od 10 godina, prema posebnim propisima.

VIII UVJETI ZA PROVEDBU POSTUPKA DODJELE KONCESIJE ODNOSNO POVJERAVANJE  KOMUNALNIH POSLOVA NA TEMELJU UGOVORA

Članak 8.
Postupak davanja koncesija započinje danom objave obavijesti o namjeri davanja koncesija koju objavljuje izvršno tijelo Općine, a cjelokupni postupak se provodi po Zakonu o koncesijama. Prije početka postupka davanja koncesije, Općinsko vijeće dužno je imenovati Stručno povjerenstvo za koncesije prema odredbama Zakona o koncesijama, te je obvezno obavijestiti ministarstvo nadležno za financije o namjeri osnivanja stručnog povjerenstva.

Članak 9.
	Obavijest o namjeri davanja koncesije mora sadržavati slijedeće podatke:
1. naziv, adresu, telefonski broj, broj faksa i adresu električne pošte davatelja koncesije,
2. a) predmet koncesije,
b) prirodu i opseg djelatnosti koncesije,
c) mjesto obavljanja djelatnosti koncesije,
d) rok trajanja koncesije,
3. a) rok za predaju ponuda,
b) adresu na koju se moraju poslati ponude,
c) jezik i pismo na kojima ponude moraju biti napisane,
4. osobne, stručne, tehničke i financijske uvjete koje moraju zadovoljiti ponuditelji, te  
isprave kojima se dokazuje njihovo ispunjenje,
5. kriterije koje će se primijeniti za odabir najpovoljnijeg ponuditelja,
6. datum otpreme obavijesti,
7. naziv i adresu tijela nadležnog za rješavanje žalbe, te podatke o rokovima za podnošenje žalbe.
Obavijest o namjeri davanja koncesije objavljuje se u Narodnim novinama.


Članak 10.
	Ponuditelji su dužni uz ponudu priložiti sve zatražene isprave koje su navedene u natječajnoj dokumentaciji, te zatraženo jamstvo za ozbiljnost ponude.

Članak 11.
	Odluke o odabiru najpovoljnije ponude donosi Općinsko vijeće temeljem kriterija i mjerila navedenih u natječajnoj dokumentaciji, a u skladu sa Zakonom o komunalnom gospodarstvu  Zakonom o koncesijama i Zakonom o javnoj nabavi.

Članak 12.
	Odluka o odabiru najpovoljnijeg ponuditelja sadrži:
1. naziv davatelja koncesije s brojem i datumom donošenja odluke,
2. naziv ponuditelja,
3. predmet koncesije,
4. prirodu i opseg te mjesto obavljanja djelatnosti koncesije,
5. rok trajanja koncesije,
6. posebne uvjete kojima tijekom trajanja koncesije mora udovoljavati ponuditelj,
7. iznos naknade za koncesiju ili osnovu za utvrđivanje iznosa naknde za koncesiju koju će koncesionar plaćati,
8. rok u kojem je najpovoljniji ponuditelj obvezan potpisati ugovor o koncesiji s davateljem koncesije,
9. obrazloženje razloga za odabir ponuditelja,
10. uputu o pravnom lijeku,
11. potpis odgovorne osobe i pečat davatelja koncesije. 
Na temelju Odluke iz stavka 1. ovog članka sklapa se ugovor o koncesiji.

Članak 13.
	Ugovor o koncesiji na temelju odluke o koncesiji sa odabranim najpovoljnijim ponuditeljem sklapa izvršno tijelo Općine.

Članak 14.
	Pravne i fizičke osobe koje obavljaju komunalne usluge na temelju koncesije dužne su  prije svake promjene cijene, odnosno tarife svojih usluga izvršiti prijavu cjenika i zatražiti prethodnu suglasnost općinskog načelnika Općine.
	Prijava se cjenikom iz prethodnog stavka obvezno sadrži:
· vrstu komunalne usluge, te način obračuna i plaćanja usluge,
· strukturu postojeće cijene komunalne usluge,
· predloženu novu cijenu usluge i njenu strukturu,
· postupak promjene cijene s obrazloženjem i kalkulacijama,
· dan primjene nove cijene.
U slučaju uskrate suglasnosti na prijavljeni cjenik od strane općinskog načelnika, iste se ne može primjenjivati.
Članak 15.
	Naknada za koncesiju uplaćuje se u korist Proračuna Općine, a koristi se za građenje objekata i uređaja komunalne infrastrukture, prema Programu.


Članak 16.
	Pravne i fizičke osobe na temelju pisanog ugovora o povjeravanju komunalnih poslova mogu obavljati djelatnosti iz članka 8. ove Odluke, a Odluku o objavi prikupljanja ponuda ili javnog natječaja donosi izvršno tijelo Općine.

Članak 17.
	Ugovor o povjeravanju komunalnih poslova ( u daljnjem tekstu: ugovor), iz članka 8. ove Odluke može se zaključiti najdulje na vrijeme od 4 godine. 
Opseg i cijena komunalnih poslova odrediti će se na osnovi Programa održavanja komunalne infrastrukture iz članka 28. stavak 3. Zakona o komunalnom gospodarstvu i Programa održavanja komunalne infrastrukture za godinu u kojoj se zaključuje ugovor, a do isteka roka na koji se zaključuje ugovor bit će utvrđeni unaprijed navedenim godišnjim Programom i troškovnicima za predmetne poslove.
	U slučaju povećanja ili smanjenja opsega komunalnih poslova ili cjelina, u tijeku roka na koji je zaključen ugovor, sporazumno će se sačiniti dodatak ugovora kojeg će odobriti općinski načelnik Općine.
	Cijena usluge isplaćuje se izvršitelju usluge prema dostavljenim obračunskim situacijama i računima o izvršenim poslovima, kojeg ovjerava općinski načelnik, a nakon što imenovana osoba naručitelja izvrši nadzor nad obavljanjem poslova.

Članak 18.
	Prikupljanje ponuda za obavljanje komunalnih poslova na temelju ugovora provodi Povjerenstvo koje imenuje Općinsko vijeće.
	Povjerenstvo iz stavka 1. ovog članka sastavlja natječajnu dokumentaciju za dostavljanje ponuda koja mora sadržavati:
· djelatnost za koju se sklapa ugovor o povjeravanju komunalnih poslova,
· vrijeme na koje se sklapa ugovor o povjeravanju komunalnih poslova
· vrstu i opseg poslova
· način određivanja cijene za obavljanje poslova,
· način i rok plaćanja za pružene usluge,
· potrebno jamstvo izvršitelja za ispunjenje ugovora,
· način, mjesto i rok za podnošenje ponuda,
· rok važenja ponude,
· isprave koje su potrebne kao prilog ponudi, 
· mjesto i vrijeme održavanja sjednice povjerenstva za otvaranje ponuda,
· uvjete za odabir najpovoljnije ponude
· odredbu da se nepotpune i nepravovremene ponude neće razmatrati,
· odredbu da Općinsko vijeće zadržava pravo da ne izabere niti jednu ponudu bez obrazloženja i odgovornosti prema ponuditeljima.
Izvršno tijelo Općine može odrediti posebne uvjete za sudjelovanje ponuditelja, a Odluku o objavi prikupljanja ponuda ili javni natječaj objaviti će se u tjednom tisku ili na oglasnoj ploči.

Članak 19.
	Na postupak odabira ponuditelja za obavljanje komunalnih djelatnosti iz članka 18. ove Odluke primjenjuju se odredbe prema propisima kojima je uređen postupak javne nabave.

Članak 20. 
	Povjerenstvo iz članka 18. ove Odluke razmotriti će pristigle ponude te podnijeti prijedlog najpovoljnije ponude Općinskom vijeću, koje će potom, donijeti Odluku o odabiru najpovoljnijeg ponuditelja kojem će se povjeriti obavljanje komunalnih poslova na temelju ugovora.

Članak 21.
	Na temelju Odluke iz članka 20. ove Odluke izvršno tijelo Općine sklapa ugovor o povjeravanju određenih komunalnih poslova koji obvezatno sadrži:
· djelatnost za koju se sklada ugovor,
· vrijeme na koje se sklapa ugovor,
· vrstu i opseg poslova,
· način i određivanje cijene za obavljanje poslova, te način i rok plaćanja,
· jamstvo izvršitelja o ispunjenju ugovora
· nadzor nad izvođenjem radova.


IX KAZNENE ODREDBE

Članak 22.
	Novčanom kaznom u iznosu od 50.000,00 do 200.000,00 kuna kazniti će se za prekršaj pravna ili fizička osoba – isporučitelj komunalne usluge, koja obavlja komunalnu djelatnost iz članka 2. ove Odluke ako:
· objekte i uređaje komunalne infrastrukture ne održava u stanju funkcionalne sposobnosti, a zbog čega dolazi do prekida u obavljanju komunalne djelatnosti, odnosno neredovite isporuke komunalne usluge,
· bez opravdanog razloga prestane isporučivati komunalnu uslugu ili obustavi isporuku komunalne usluge korisniku koji je plaća,
· ne ispunjava uvjete za obavljanje komunalne djelatnosti po odredbama članka 4. i 4a. Zakona o komunalnom gospodarstvu i ove Odluke i nije registrirana za obavljanje djelatnosti
· korisniku komunalne usluge naplati cijenu komunalne usluge više od postojeće odredbene cijene,
· ne prijavi potrebnu suglasnost izvršnog tijela pri promjeni cijene  usluge.
 	Za prekršaj iz stavka 1. točke 4. ovog članka izreći će se zaštitna mjera oduzimanja imovinske koristi ostvarene izvršenjem prekršaja i povrata više naplaćenog oštećenim korisnicima.
	Zahtjev za pokretanjem prekršajnog postupka za prekršaje iz stavka 1. ovog članka pokreće državni inspektorat putem gospodarske inspekcije, a po prekršajnom nalogu komunalnog redara Jedinstvenog upravnog odjela Općine.

X PRIJELAZNE I ZAVRŠNE ODREDBE

Članak 22.
	Ugovor o obavljanju komunalnih djelatnosti ili pojedinih poslova iz komunalnih djelatnosti, te ugovori o koncesiji ostaju na snazi do isteka roka na koji su zaključeni ili do raskida istih.

Članak 23.
	Ova Odluka stupa na snagu osmog dana od dana objave u «Službenom vjesniku» Vukovarsko-srijemske županije.


	                                                                                        Predsjednik Općinskog vijeća:

                                                                                                           Mario  Rožić

